                                                                                                                    Pirkimo sąlygų 3 priedas

RIETAVO SAVIVALDYBĖS VIETINĖS REIKŠMĖS KELIŲ IR GATVIŲ SU ŽVYRO DANGA PRIEŽIŪROS IR REMONTO DARBŲ SUTARTIS

2025 m. kovo   d. Nr.

Rietavo savivaldybės administracija, juridinio asmens kodas 188747184, kurios registruota buveinė yra Laisvės a. 3, 90316 Rietavas, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Rietavo savivaldybės administracijos direktoriaus Vytauto Dičiūno, veikiančio pagal Rietavo savivaldybės administracijos veiklos nuostatus, patvirtintus Rietavo savivaldybės tarybos 2023 m. birželio 8 d. sprendimu Nr. T1-41 ,,Rietavo savivaldybės administracijos veiklos nuostatų patvirtinimo“ (toliau – Užsakovas), ir (Tiekėjas), juridinio asmens kodas (nurodomas kodas), kurio registruota buveinė yra (adresas), duomenys apie įmonę kaupiami ir saugomi Lietuvos Respublikos juridinių asmenų registre, atstovaujama (pareigos, vardas, pavardė), veikiančio pagal įstaigos (................)  (toliau – Rangovas), 
toliau kartu vadinami „Šalimis“, o kiekvienas atskirai – „Šalimi“, sudarė šią paslaugų viešojo pirkimo ir pardavimo sutartį (toliau – Sutartis) ir susitarė dėl toliau išvardintų sąlygų.

1. SUTARTIES OBJEKTAS

1.1. Sutarties objektas – Rietavo savivaldybės vietinės reikšmės kelių ir gatvių su žvyro danga priežiūros ir remonto darbai.
1.2. Darbų apimtis, kokybė bei kiti Darbams keliami reikalavimai apibrėžti techninėje specifikacijoje (Sutarties 1 priedas). Užsakovas neįsipareigoja nupirkti visų nurodytų Darbų ir jų kiekių.
1.3. Objekto vieta – Rietavo savivaldybės Daugėdų, Medingėnų, Rietavo, Rietavo miesto ir Tverų seniūnijos.

2. SUTARTIES OBJEKTO KAINA IR ATSISKAITYMO TVARKA

2.1. Kainodaros taisyklės parengtos vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“. Šiai Sutarčiai taikoma fiksuoto įkainio kainodara. Kainodaros taisyklės yra esminės  Sutarties sąlygos, kurios nebus keičiamos per visą Sutarties vykdymo laikotarpį. Galutinė kaina, kurią Užsakovas turės sumokėti Rangovui, priklauso nuo vykdant Sutartį faktiškai atliktų Darbų apimties, tačiau už atliktus Darbus bus apmokama neviršijant pradinės Sutarties vertės, nustatytos visai Sutarties galiojimo trukmei t. y. 36 mėn., kuri lygi maksimaliai pirkimui skirtai lėšų sumai be PVM – ............ Eur, PVM sudaro ............... Eur. Bendra suma su PVM – ............... Eur. Į Darbų įkainį įeina darbo jėgos, mechanizmų, darbo ir medžiagų kaina, mokesčiai, draudimo, transportavimo ir visos kitos išlaidos, kurios Rangovui priklauso pagal Lietuvos Respublikos įstatymus ir kitus teisės aktus bei šios Sutarties nuostatas.

	Eil. Nr.
	Darbų pavadinimas

	Mato vnt.
	Preliminarūs darbų kiekiai visam sutarties laikotarpiui
	Įkainis Eur
be PVM už 1 mato vienetą

	1
	2
	3
	4
	5

	1.
	Vienkartinis kelių greideriavimas dirbančio greiderio eigos pločiu (greideriavimas)
	km
	7000
	

	2.
	Žvyro dangos nusidėvėjusio sluoksnio atkūrimo darbai (žvyravimas)
	m3
	9500
	

	3.
	Kelkraščių nuskutimas greideriu 
	m
	6000
	

	4.
	Griovių profilio atnaujinimas
	m
	5000
	

	5.
	400 mm skersmens kelio pralaidos remontas 
	m
	40
	

	6.
	300 mm skersmens kelio pralaidos remontas
	m
	80
	

	7.
	Vandens pralaidos 400 mm skersmens įstrižųjų antgalių įrengimas
	vnt.
	10
	

	8.
	Vandens pralaidos 300 mm skersmens įstrižųjų antgalių įrengimas
	vnt.
	12
	

	9.
	Signalinių stulpelių įrengimas
	vnt.
	12
	

	10. 
	Grunto pakrovimas ir išvežimas 3 km atstumu
	m3
	1200
	

	11.
	Skaldos (dolomitinės) pagrindų įrengimas, įskaitant paskleidimą ir sutankinimą 
	m3
	1000
	


2.2. Užsakovas atsiskaito su Rangovu už faktiškai atliktus darbus, pateikus įrodančius dokumentus: darbų priėmimo ir perdavimo aktą (2 egz.), atliktų darbų išlaidų apmokėjimo pažymą – F-3 (2 egz.), kurie pasirašyti (vizuoti) seniūnijos seniūno, techninio prižiūrėtojo, ir PVM sąskaitą faktūrą, pateiktą per SABIS. Atsiskaitymas vykdomas per 60 (šešiasdešimt) kalendorinių dienų nuo dienos, kai Užsakovui pateikti ankščiau minėti dokumentai. Atsiskaitymui taikomas ilgesnis nei 30 (trisdešimt) kalendorinių dienų terminas, kadangi darbų finansavimas planuojamas iš valstybės biudžeto (Kelių priežiūros ir plėtros programos).
2.3. Vykdant sutartis, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis. Užsakovas elektronines sąskaitas faktūras priima ir apdoroja naudodamasi informacinės sistemos „SABIS“ priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos „SABIS“ pažeidimų, dėl kurių negalimas Užsakovo ir Rangovo bendravimas ir keitimasis informacija naudojantis „SABIS“;
2.4. Sutarties 2.1 punkte nurodyti Darbų įkainiai Sutarties galiojimo laikotarpiu gali būti peržiūrimi nustatytais atvejais:
2.4.1. kai teisės aktais pakeičiamas Darbams taikomas PVM tarifo dydis, Darbų įkainio (-ių) perskaičiavimas vykdomas po Lietuvos Respublikos pridėtinės vertės mokesčio įstatymo, kuriuo keičiasi mokesčio tarifas, įsigaliojimo dienos. Darbų įkainio (-ių) pasikeitimas, susietas su PVM pasikeitimu, įforminamas papildomu dvišaliu Užsakovo ir Rangovo pasirašomu susitarimu ir taikomas atliktiems Darbams apmokėti po susitarimo pasirašymo dienos. Papildomas susitarimas sudaromas ne vėliau kaip per 15 (penkiolika) kalendorinių dienų nuo teisės akto, kuriuo keičiamas PVM dydis, įsigaliojimo dienos Sutarties įkainio perskaičiavimo formulė, pasikeitus PVM tarifui:
[image: ]
                     [image: ] - Perskaičiuota Sutarties kaina (su PVM)
                     [image: ]- Sutarties kaina (su PVM) iki perskaičiavimo
                     A – Atliktų darbų kaina (su PVM) iki perskaičiavimo
                     [image: ]- senas PVM tarifas (procentais)
                     [image: ]- naujas PVM tarifas (procentais)
2.4.2. dėl kainų lygio pokyčio. Sutarties galiojimo metu Sutarties Šalis turi teisę inicijuoti Sutartyje numatyto Darbų įkainio (-ių) perskaičiavimą (keitimą). Peržiūros momentas yra Šalies prašymo kitai Šaliai peržiūrėti Darbų įkainį (-ius) gavimo diena. Rangovui mokėtinos sumos už Statybos darbus gali būti perskaičiuojamos, jeigu Valstybės duomenų agentūros (www.stat.gov.lt) kas mėnesį skelbiamo statybos sąnaudų elementų kainų indekso, labiausiai atitinkančio Objekto rūšį (Statinių pagal tipą klasifikatorius ((kelių ir gatvių)), reikšmė pakinta daugiau kaip 0,05, t. y. kai Indekso pokyčio koeficientas yra didesnis nei 1,05.
2.4.2.1. Sutarties kaina perskaičiuojama dėl Indekso pokyčio, pagal Sutartį neišpirktų Statybos darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:
K = IPb / IPr
Kur:
K – Indekso pokyčio koeficientas;
IPr – Indekso reikšmė laikotarpio pradžioje;
IPb – Indekso reikšmė laikotarpio pabaigoje;
Laikotarpis yra bet koks laikotarpis, kurio pradžia yra ne ankstesnė, negu pasiūlymų pateikimo Pirkime termino pabaigos diena, pabaiga ne vėlesnė, negu paskutiniojo Atliktų darbų akto pagal Sutartį sudarymo diena. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
2.4.2.2. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
2.4.2.3. Šalys sudaro Susitarimą dėl Darbų įkainio (-ių) perskaičiavimo per 10 darbo dienų nuo Šalies prašymo kitai Šaliai perskaičiuoti Darbų įkainį (-ius) pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą Darbų įkainį, perskaičiuotą Pradinės sutarties vertę, perskaičiuotą Statybos darbų ir Rangovo civilinės atsakomybės privalomojo draudimo sumą (šios sumos turi būti padauginamos iš Indekso pokyčio koeficiento) (jeigu draudimas privalomas pagal teisės aktus) bei kitą perskaičiavimui reikšmingą informaciją.
2.4.2.4. Po to, kai Šalys sudaro Susitarimą dėl Darbų įkainio (-ių) perskaičiavimo, perskaičiuotas Darbų įkainis (-iai) taikomas (-i) darbams, kurie yra įtraukiami į Atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai perskaičiuoti Darbų įkainį (-ius) pateikimo. Jeigu dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotu Darbų įkainiu (-iais) ir perskaičiavimą atlikti kitame Atliktų darbų akte, arba (b) sustabdyti Atliktų darbų akto pateikimą iki bus perskaičiuotas Darbų įkainis (-iai).
2.4.2.5. Darbų įkainio (-ių) peržiūra gali būti atliekama ne anksčiau nei po 6 (šešių) mėnesių po Sutarties įsigaliojimo dienos ir po to Sutarties kaina gali būti peržiūrima ne dažniau negu kas 6 mėnesius. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
2.4.2.6. Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstiems darbams Darbų įkainis (-iai) neperskaičiuojamas (-i) dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojamas (-i) dėl kainų lygio kritimo (kai Indekso pokyčio koeficientas yra mažesnis nei 0,95).

3. ATLIKTO SUTARTIES OBJEKTO PERDAVIMO IR PRIĖMIMO TVARKA 

3.1. Atsiskaitoma už faktiškai atliktus darbus, pateikus įrodančius dokumentus darbų priėmimo ir perdavimo aktą (2 egz.), atliktų darbų išlaidų apmokėjimo pažymą – F-3 (2 egz.), kurie pasirašyti (vizuoti) seniūnijos seniūno, techninio prižiūrėtojo ir PVM sąskaitą faktūrą pateiktą per SABIS. Minėti dokumentai Užsakovui perduodami ne ankščiau kaip iki einamų metų gegužės 20 dienos, vėliau dokumentai turi būti pateikti iki einamojo mėnesio 20 dienos. 
3.2. Užsakovas pateiktus darbų priėmimo ir perdavimo dokumentus tikrina ir pasirašo per 5 (penkias) darbo dienas. Rangovui nepateikus darbų priėmimo ir perdavimo dokumentų nurodytu terminu, jų pateikimas ir pasirašymas atidedamas kitam mėnesiui. Paskutinę einamųjų metų darbų išlaidų apmokėjimo pažymą (dokumentus) pateikti ne vėliau kaip iki einamųjų metų gruodžio 2 d. 
3.3. Rangovui nepateikus paslaugų ir darbų priėmimo ir perdavimo dokumentų nurodytu terminu, jų pateikimas ir pasirašymas atidedamas kitam mėnesiui.

4. SUTARTIES GALIOJIMAS IR ATLIKIMO TERMINAI

4.1.  Sutartis įsigalioja pasirašius abiem Sutarties Šalims ir Rangovui pateikus galiojantį Sutarties įvykdymo užtikrinimą. 
4.2. Darbų atlikimo trukmė - 10 mėn. su galimybe pratęsti darbų atlikimo terminą 2 kartus po 12 mėnesių. Sutarties pratęsimą įforminant papildomu susitarimu prie pagrindinės Sutarties. Konkretūs darbai, jų atlikimo eiliškumas ir vieta derinama su seniūnijų seniūnais – pagal pateiktus užsakymus. 
[bookmark: _Hlk130558238]  4.3. Sutartis sudaroma 36 mėnesiams. Sutartis pasibaigia suėjus Sutarties terminui arba faktiškai išnaudojus Sutarties maksimalią vertę.
4.4. Darbų atlikimo terminai: 
4.4.1. Dangos atnaujinimas ir/arba pagrindų įrengimas (greideriavimas, žvyravimas, skaldos įrengimas) – darbus pradėti per 5 darbo dienas nuo užsakymo (elektroniniu laišku) gavimo. Darbus atlikti per 15 darbo dienų.
4.4.2. Griovio profilio atnaujinimas – darbus pradėti per 10 darbo dienų nuo užsakymo gavimo (elektroniniu laišku). Darbus atlikti per 15 darbo dienų.
4.4.3. Kelkraščių nuskutimas - darbus pradėti per 10 darbo dienų nuo užsakymo gavimo (elektroniniu laišku). Darbus atlikti per 15 darbo dienų.
4.4.4. Pralaidų įrengimas, remontas - pradėti darbus per 10 darbo dienų nuo užsakymo gavimo (elektroniniu laišku). Darbus atlikti per 15 darbo dienų.
4.4.5. Kitus remonto darbus pradėti ne vėliau kaip per 10 darbo dienas nuo užsakymo gavimo (elektroniniu laišku). Darbus atlikti per 10 darbo dienų.
4.4.6. Esant ypatingai blogoms oro sąlygoms kai pažeidžiama kelio (gatvės) danga dėl kurių kelias (gatvė) tampa neeksploatuojamas (pvz. išplaunama kelio (gatvės) danga ir ribojamas kelio pravažiavimas), darbus pradėti ne vėliau kaip per 12 val. nuo užsakymo gavimo.

5. SUBRANGOVAI IR JŲ KEITIMO TVARKA

5.1. Sutarties vykdymui Rangovas numato pasitelkti šiuos subrangovus: __________________: 
5.2. Sudarius sutartį tačiau ne vėliau negu Sutartis pradedama vykdyti, Rangovas įsipareigoja Užsakovui pranešti tuo metu žinomų Subrangovų  pavadinimus, kontaktinius duomenis ir jų atstovus, Darbų, pavestų atlikti pagal šią Sutartį, aprašymus.
5.3. Rangovas yra atsakingas už Subrangovo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą.
5.4. Sutarties vykdymo metu Rangovas gali pakeisti Subrangovus informuodamas Užsakovą. Gavęs tokį pranešimą ir įvertinęs Rangovo siūlymą, Užsakovas, jei sutinka, kartu su Rangovu protokolu įformina susitarimą dėl Subrangovo pakeitimo. 
5.5. Jeigu pirkimo dokumentuose buvo nurodyti kvalifikaciniai reikalavimai Subrangovui, tuomet Rangovas pateikia būsimojo subrangovo kvalifikaciją pagrindžiančius dokumentus bei subrangovo pašalinimo pagrindų nebuvimą pagrindžiančius dokumentus, o Užsakovas, prieš patvirtindamas tokį keitimą, įsitikina, kad būsimas Subrangovas juos atitinka. 
5.6. Jeigu Rangovo (įskaitant ir Subrangovus) kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys. 
5.7. Jeigu Rangovas pirkimo procedūrų metu nesirėmė subrangovo pajėgumais, siekdamas įtraukti naujus subrangovus į sutarties vykdymą, Rangovas turi pateikti būsimojo subrangovo pašalinimo pagrindų nebuvimą pagrindžiančius dokumentus bei dokumentus patvirtinančius naujai pasitelkiamo subrangovo teisę atlikti darbus, kuriems jis pasitelkiamas. Jeigu subtiekėjo padėtis atitinka bent vieną pirkimo dokumentuose nustatytą pašalinimo pagrindą, Užsakovas reikalauja, kad Rangovas per Užsakovo nustatytą terminą pakeistų minėtą subrangovą reikalavimus atitinkančiu subrangovu.
5.8. Užsakovas gali atsiskaityti tiesiogiai su subrangovu (-ais), jei subrangovas išreiškia norą pasinaudoti tiesioginio atsiskaitymo galimybe. Tokiu atveju turi būti sudaroma trišalė sutartis tarp Užsakovo, Rangovo ir subrangovo, kurioje aprašoma tiesioginio atsiskaitymo su subrangovu tvarka. Tiesioginio atsiskaitymo su subrangovais galimybė nekeičia Rangovo atsakomybės dėl pirkimo sutarties įvykdymo.
6. SUTARTIES ĮVYKDYMO UŽTIKRINIMAS

[bookmark: _Hlk151631575]6.1. Rangovas per 10 darbo dienų nuo Sutarties pasirašymo privalo pateikti pirkimo sutarties įvykdymo užtikrinimą – Lietuvos Respublikoje ar užsienyje registruoto banko, kredito unijos garantiją ar draudimo bendrovės laidavimo draudimą, kurio vertė – 5 proc. nuo Sutarties kainos be PVM arba užstatą, kuris pervedamas į Rietavo savivaldybės administracijos sąskaitą Nr. LT267300010151128595, esančią banke AB „Swedbank“.
6.2. Jeigu Rangovas pateikia draudimo bendrovės išduotą Sutarties sąlygų įvykdymo užtikrinimo laidavimo draudimo raštą, tai kartu su šiuo laidavimo draudimo raštu Rangovas turi pateikti ir draudimo liudijimo originalą bei mokestinio pavedimo kopiją, kad draudimo įmoka už išduotą laidavimo draudimo raštą yra sumokėta. 
6.3. Jeigu Rangovas per šį laikotarpį Sutarties įvykdymo užtikrinimo nepateikia, laikoma, kad Rangovas atsisakė sudaryti Sutartį. 
6.4. Sutarties įvykdymo  užtikrinimas turi būti besąlyginis, neatšaukiamas. Sutarties įvykdymo užtikrinimo dalykas – Rangovo įsipareigojimų pagal Sutartį ir jos priedus pažeidimas, dalinis ar visiškas jų nevykdymas ar netinkamas jų vykdymas. Sutarties įvykdymo užtikrinimas įsigalioja banko ar kredito unijos garantijos arba draudimo bendrovės laidavimo draudimo liudijimo išdavimo dieną ir turi galioti visą Sutarties galiojimo laikotarpį. Jeigu Sutarties vykdymo laikotarpis yra pratęsiamas, atitinkamai turi būti pratęstas ir Sutarties įvykdymo užtikrinimo galiojimas.
6.5. Sutarties įvykdymo užtikrinimu arba laidavimo raštu garantuojama, kad Užsakovui bus atlyginti nuostoliai, atsiradę dėl to, kad Rangovas neįvykdė visų sutartinių įsipareigojimų ar vykdė juos netinkamai.
6.6. Užsakovui pasinaudojus Sutarties įvykdymo užtikrinimu, Rangovas, siekdamas toliau vykdyti Sutarties įsipareigojimus, per 10 darbo dienų privalo Užsakovui pateikti naują Lietuvoje ar užsienyje registruoto banko ar kredito unijos garantiją ar draudimo bendrovės laidavimo draudimą.  Rangovui, pasirinkus Sutarties įvykdymo užtikrinimo būdą – piniginį užstatą ir Užsakovui pasinaudojus Sutarties įvykdymo užtikrinimu, Rangovas, siekdamas toliau vykdyti Sutarties įsipareigojimus, per 10 darbo dienų privalo Užsakovui pervesti sutarties įvykdymo užstatą į Rietavo savivaldybės administracijos atsiskaitomąją sąskaitą.

7. SUTARTIES ŠALIŲ TEISĖS IR PAREIGOS

7.1. Rangovas įsipareigoja:
7.1.1. atlikti Darbus pagal šią Sutartį savo rizika bei sąskaita rūpestingai bei efektyviai, įskaitant, bet neapsiribojant Darbų atlikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
7.1.2. darbus atlikti kokybiškai, pagal Užsakovo pateiktą Techninę specifikaciją (Sutarties priedas Nr. 1), laikydamasis esamų normų ir taisyklių standartų, Užsakovui vykdant techninę priežiūrą;
7.1.3. atlikti visus numatytus Darbus naudojant savo medžiagas ir gaminius, kurie sertifikuoti Lietuvos Respublikoje, bei darbo priemones, kurios yra kokybiškos ir atitinka Užsakovo reikalavimus;
7.1.4. vykdydamas Darbus, laikytis įstatymų ir normatyvinių statybos dokumentų nustatytų priešgaisrinės, civilinės ir darbų saugos, aplinkos apsaugos ir kitų reikalavimų. Darbų vykdymo zonoje atsakyti už darbų saugą, gamybinę sanitariją, priešgaisrinę apsaugą ir aplinkos ekologinę apsaugą, apstatymą kelio ženklais. Atsakomybė už nelaimingus atsitikimus darbe tenka Rangovui;
7.1.5. Užsakovui nurodžius priėmimo–perdavimo akte atliktų darbų trūkumus / neatitikimus / pastabas, ištaisyti juos savo sąskaita per Užsakovo nurodytą protingą terminą;
7.1.6. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
7.1.7. vykdyti Užsakovo raštiškus teisėtus nurodymus, susijusius su šios Sutarties vykdymu;
7.1.8. prižiūrėti remontuojamą kelio ruožą, apvažiavimo ir privažiavimo kelius, jeigu jais vyksta autotransporto eismas;
7.1.9. kad Sutartį vykdys tik tokią teisę turintys asmenys, jeigu Rangovo kvalifikacija dėl teisės verstis atitinkama veikla nebuvo tikrinama arba buvo tikrinta ne visa apimtimi;
7.1.10. Nuolat palaikyti tvarką Darbų vykdymo teritorijoje. Atliekant Darbus medžiagas tinkamai sandėliuoti;
7.1.11. Be atskiro raštiško Užsakovo sutikimo neperleisti tretiesiems asmenims savo teisių ir pareigų, atsiradusių iš šios Sutarties bei susietų su Darbų atlikimu;
 7.1.10. Užtikrinti, kad darbų vykdymo metu būtų taikomos šios aplinkos apsaugos priemonės:
7.1.10.1. Rangovo naudojamos technikos saugojimo vietoje ir darbų vykdymo vietoje negali būti tepalų ar kitų kenksmingų skysčių nuotekų. Rangovas turi užtikrinti, kad rangovo naudojamos technikos saugojimo vietoje ir darbų vykdymo vietoje pastebėti tepalų ar kitų kenksmingų skysčių nuotėkiai būtų nedelsiant pašalinti. Įrodymui rangovas turės pateikti deklaraciją arba kitus lygiaverčius įrodymus (pavyzdžiui, sutartis su atliekų tvarkytojais, surinkėjais), kad tepalai ar kiti kenksmingi skysčiai kartu su užterštu gruntu buvo surinkti ir perduoti atliekas tvarkančioms įmonėms.
7.1.10.2. vykdant Sutartį privalo užtikrinti, kad darbai būtų vykdomi taikant aplinkos apsaugos vadybos sistemą EMAS arba kitą aplinkos apsaugos vadybos sistemą, įdiegtą pagal standartą LST EN ISO 14001:2015 ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus, arba taikant kitas lygiavertes aplinkos apsaugos vadybos užtikrinimo priemones;
7.1.10.3 Užsakovui prašant, nedelsiant pateikti dokumentus patvirtinančius, kad Rangovas vykdydamas darbus taiko Sutartyje nurodytus minimalius aplinkos apsaugos kriterijus ir aplinkos apsaugos vadybos sistemą EMAS arba kitą aplinkos apsaugos vadybos sistemą, įdiegtą pagal standartą LST EN ISO 14001:2015 ar kitus aplinkos apsaugos vadybos standartus.
7.2. Rangovas turi teisę:
7.2.1.  gauti Sutarties kainą su sąlyga, kad jis tinkamai ir laiku įvykdo visus Sutartyje numatytus įsipareigojimus;
7.2.2.  gauti visą informaciją, reikalingą tinkamam Sutarties vykdymui.
7.2.3. Rangovas turi ir kitas šios Sutarties ir Lietuvos Respublikoje galiojančių teisės aktų numatytas teises.
7.3.  Užsakovas įsipareigoja:
7.3.1. teikti Rangovui visą turimą informaciją ir/ar dokumentus, reikalingus darbams atlikti; 
7.3.2. sumokėti už faktiškai atliktus Darbus Sutartyje nustatytais terminais ir sąlygomis; 
7.3.3. Nustačius technikos neatitikimus, reikalauti netinkamą techniką (neatsižvelgiant į pritaikytas (taikomas) sankcijas dėl nustatyto pažeidimo) pakeisti tinkama arba padidinti naudojamos technikos kiekį, jei Rangovas akivaizdžiai nespėja atlikti prisiimtų sutartinių įsipareigojimų.
7.3.4. organizuoti darbų techninę priežiūrą, kontroliuoti jų apimtis ir kokybę. 
7.3.5. vykdyti kitus šioje Sutartyje nustatytus įsipareigojimus, taip pat visas pareigas, priskirtas Užsakovui pagal galiojančius Lietuvos Respublikos įstatymus ir kitus teisės aktus.
7.4. Užsakovas turi teisę:
7.4.1. kontroliuoti ir prižiūrėti, ar atliekamų Darbų eiga, kiekis, kaina, medžiagų kokybė ir įrangos naudojimas atitinka Rangovo pateiktus priėmimo – perdavimo aktus, PVM sąskaitas faktūras;
7.4.2.	jeigu Darbai atlikti nekokybiškai, nepasirašyti Darbų perdavimo – priėmimo akto ir nemokėti už suteiktas Darbus tol, kol Rangovas nepašalins nustatytų trūkumų pagal pareikštą pretenziją;
8. DARBŲ KOKYBĖS GARANTIJA

8.1.	Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo Darbus. Rangovas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis medžiagomis, netinkama darbų kokybe arba bet kurio sutartinio Rangovo įsipareigojimo neįvykdymu.
8.2.	Rangovas per visą garantinį laiką užtikrina, kad atlikti Darbai atitinka normatyvinių statybos dokumentų nustatytus reikalavimus. Kokybės garantija taikoma visoms Darbų rezultato sudėtinėms dalims, o už panaudotų medžiagų kokybę Rangovas atsako kaip pardavėjas pirkimo - pardavimo sutartyje.
9. ŠALIŲ ATSAKOMYBĖ 

9.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą. 
9.2. Užsakovui, nesumokėjus už atliktus Darbus per Sutartyje nustatytus terminus, moka Rangovui 0,02 proc. delspinigius nuo neapmokėtos sumos dydžio už kiekvieną uždelstą dieną.
9.3. Jeigu Rangovas neatlieka darbų nustatytu terminu, Užsakovas turi teisę be oficialaus įspėjimo ir nesumažindamas kitų savo teisių gynimo būdų, pradėti skaičiuoti 0,02 proc. dydžio delspinigius nuo neatliktų darbų kainos už kiekvieną termino praleidimo dieną.
9.4. Jeigu Rangovas dėl savo kaltės vėluoja pradėti ar atlikti Darbus Sutarties 4.4. punkte nurodytu terminu, Užsakovas surašo vienašalį Darbų atlikimo vėlavimo aktą, o Rangovas moka baudą, lygią 100 Eur už kiekvieną vėlavimo darbo dieną. 
9.5. Jeigu Rangovas nesilaiko Sutarties 7.1.10. punkte nustatytų aplinkos apsaugos kriterijų, Užsakovas surašo vienašalį aktą, o Rangovas moka baudą, lygią 500 Eur, už kiekvieną atvejį. 
9.6. Jei Rangovas nekokybiškai atlieka Sutartyje numatytus Darbus, Užsakovas turi teisę surašyti Sutarties  Darbų defektinį aktą. Šio akto pagrindu Užsakovas turi teisę taikyti Rangovui 100 (vieno šimto eurų) baudą už kiekvieną akte surašytą defektą. Defektinis aktas surašomas dalyvaujant Rangovo atstovui. Jeigu Rangovo atstovas neatvyksta sutartu laiku arba atsisako dalyvauti, surašomas vienašalis defektinis aktas jam nedalyvaujant, kuris Rangovui yra privalomas. Rangovas privalo savo sąskaita pašalinti Darbų defektus. Nepašalinus defektų per nustatytą terminą, šiame punkte numatyta bauda taikoma pakartotinai.
9.7.	Užsakovas reikalavimą sumokėti netesybas (baudą arba delspinigius) pateikia Rangovui raštu (elektroniniu paštu) Sutartyje nurodytu adresu. Rangovas privalo netesybas (baudą arba delspinigius) pagal šią Sutarties nuostatą sumokėti į šioje Sutartyje nurodytą Užsakovo sąskaitą ne vėliau kaip per 10 (dešimt) kalendorinių dienų nuo Užsakovo reikalavimo mokėti gavimo dienos. Jeigu netesybos (bauda arba delspinigiai), per nustatytą terminą nesumokami, Užsakovas išskaičiuoja netesybų (baudų arba delspinigių) sumą iš Rangovui mokėtinų sumų.
9.8.	Užsakovas turi teisę vienašališkai sustabdyti mokėjimus ir yra atleidžiamas nuo pareigos mokėti delspinigius, jeigu Darbai atlikti nekokybiškai - iki Darbų kokybė bus ištaisyta, arba pažeidžiamas Darbų atlikimo terminas – iki Darbų atlikimo.

10. [bookmark: _Hlk151467780]SUTARTIES NUTRAUKIMO SĄLYGOS

10.1.  Sutartis gali būti nutraukiama LR viešųjų pirkimų įstatymo 90 straipsnyje ir LR Civiliniame kodekse numatytais atvejais.
10.2. Užsakovas turi teisę vienašališkai neteismine tvarka nutraukti Sutartį, raštu įspėjęs Rangovą prieš 14 (keturiolika) kalendorinių dienų, šiais atvejais:
10.2.1. kai Rangovas nevykdo savo sutartinių įsipareigojimų; 
10.2.2. kai Rangovas padaro esminį Sutarties pažeidimą;
10.2.3. kai Rangovas Darbus atlieka nekokybiškai ir per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;
10.2.4. kai Rangovas perleidžia Sutarties reikalavimus be Užsakovo žinios; 
10.2.5. kai Rangovas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija; 
10.2.6. kai Užsakovas šios Sutarties vykdymui negauna finansavimo;
10.2.7. kai Darbai tampa nebereikalingi.
10.3. Rangovas turi teisę vienašališkai neteismine tvarka nutraukti sutartį, prieš 14 (keturiolika) kalendorinių dienų raštu pranešęs apie tai Užsakovui, jeigu Užsakovas nevykdo savo įsipareigojimų arba vykdo juos kitomis sąlygomis, negu numatyta Sutartyje ir jeigu per Rangovo nustatytą protingą terminą neištaiso pranešime nurodytų Sutarties nevykdymo/netinkamo vykdymo trūkumų;
10.4. Jei Sutartis nutraukiama nesant Rangovo kaltei, nutraukimo atveju Užsakovas sumoka Rangovui atliktų Darbų vertę iki Sutarties nutraukimo. Rangovas neturi teisės į nuostolių dėl sutarties nutraukimo atlyginimo. 
10.5. Jei Sutartis nutraukiama Užsakovo iniciatyva dėl Rangovo kaltės arba dėl esminio Sutarties pažeidimo, Rangovas įsipareigoja atlyginti Užsakovo dėl sutarties nutraukimo patirtus nuostolius. Užsakovo patirti nuostoliai išieškomi išskaičiuojant juos iš Užsakovo Rangovui mokėtinų sumų. Taip pat Užsakovas įgyja teisę pasinaudoti Sutarties įvykdymo užtikrinimu.
10.6. Šalys po Sutarties nutraukimo turi kiek galima greičiau patvirtinti atliktų Darbų vertę. Taip pat parengiama ataskaita apie Sutarties nutraukimo dieną esančią Rangovo skolą Užsakovui ir Užsakovo skolą Rangovui.   
10.7. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, garantiniais įsipareigojimais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
10.8. Visi Sutartyje, jos prieduose ir iš Sutarties esmės kylantys Šalių įsipareigojimai - dėl Sutarties objekto (dalyko), Sutarties kainos ir kainodaros taisyklių, apmokėjimo sąlygos ir tvarkos, Darbų kokybės, Darbų atlikimo terminų, subteikėjo/specialisto keitimo tvarkos - laikomi esminiais ir jų pažeidimas laikomas esminiu Sutarties pažeidimu. Ši nuostata neapriboja galimybės kitų Sutartyje (jos prieduose ir iš Sutarties esmės kylantys) nurodytų įsipareigojimų pažeidimus kvalifikuoti esminiais vadovaujantis Lietuvos Respublikos civilinis kodekso 6.217 straipsnio 2 dalimi.

11. NENUGALIMOS JĖGOS APLINKYBĖS (force majeure)

11.1. Šalys visiškai ar iš dalies atleidžiamos nuo Sutarties ar jos dalies įsipareigojimų vykdymo, jei tai įvyko dėl nenugalimos jėgos aplinkybių, atsiradusių po Sutarties pasirašymo. Nenugalimos jėgos aplinkybių faktą turi įrodyti šalis, nevykdanti ar nebegalinti vykdyti Sutartyje nustatytų įsipareigojimų. 
11.2. Sutarties šalis, kuri dėl nenugalimos jėgos aplinkybių negali įvykdyti savo įsipareigojimų privalo nedelsiant, bet ne vėliau kaip per 5 (penkias) kalendorines dienas nuo aplinkybių atsiradimo ar paaiškėjimo, raštu informuoti apie tai kitą šalį. Nepranešimas arba nesavalaikis pranešimas atima Šalies teisę remtis bet kuria iš nurodytų aplinkybių kaip pagrindu, atleidžiančiu nuo atsakomybės už įsipareigojimų nevykdymą. Pranešime išdėstyti faktai turi būti patvirtinti kompetentingo valdžios organo. Jeigu nenugalimos jėgos aplinkybės užsitęsia ilgiau kaip 1 (vienerius) metus, bet kuri iš Šalių turi teisę nutraukti šią Sutartį, pateikdama rašytinį pranešimą kitai Šaliai.
11.3. Nenugalimos jėgos aplinkybėmis yra laikomos aplinkybės, nurodytos Lietuvos Respublikos Civiliniame kodekse ir kituose Lietuvos Respublikos norminiuose teisės aktuose.

12. SUTARTIES PAKEITIMAI

12.1. Sutarties sąlygos gali būti keičiamos, vadovaujantis Lietuvos Respublikos viešųjų pirkimų įstatymo 89 straipsnio nuostatomis.  
12.2.	Sutarties sąlygų keitimą gali inicijuoti kiekviena šalis, pateikdama kitai šaliai atitinkamą prašymą bei jį pagrindžiančius dokumentus. Šalis, gavus tokį prašymą, privalo jį išnagrinėti per 5 (penkias) darbo dienas ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui.
12.3.	Sutarties sąlygų pakeitimas turi būti įformintas papildomu susitarimu ir pasirašytas abiejų Šalių.
13. KITOS SĄLYGOS

13.1. Šalys, pasirašydamos Sutartį, patvirtina, kad ją perskaitė, suprato jos turinį ir pasekmes, priėmė ją kaip atitinkančią jų tikslus.
13.2. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę
13.3. Bet kokie nesutarimai ar ginčai, kylantys tarp Šalių dėl šios Sutarties, sprendžiami tarpusavio susitarimu. Šalims nepavykus susitarti per 14 dienų nuo pirmo raštiško pranešimo apie kilusį ginčą dienos, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami teisme pagal Pirkėjo buveinės vietą.
13.4. Sutartyje vartojamos sąvokos atitinka sąvokas, vartojamas Lietuvos Respublikos civiliniame kodekse ir Lietuvos Respublikos viešųjų pirkimų įstatyme.
13.5. Šalis neturi teisės atskleisti, perduoti ar kitokiu būdu perleisti tretiesiems asmenims kitos Šalies raštu, žodžiu, komunikacijos priemonėmis ar informacijos laikmenomis perduotos informacijos bei informacijos, susijusios su Sutartimi ar jos vykdymu, išskyrus Sutarties ir įstatymo nustatytus atvejus.
13.6. Visi su Sutartimi susiję pranešimai, nurodymai, prašymai, kiti dokumentai ar susirašinėjimas turi būti siunčiami raštu (faksu, elektroninėmis priemonėmis arba pasirašytinai per pašto paslaugos teikėją ar kitą tinkamą vežėją). 
		13.7. Užsakovas, vadovaudamasis LR viešųjų pirkimų įstatymo 87 straipsnio 1 dalies 12 punktu, sudarant Sutartį skiria atsakingus asmenis:
13.7.1. už Sutarties vykdymą – Indrė Valavičienė, Ūkio plėtros ir investicijų skyriaus specialistė, tel. (8 448) 73 225, el. paštas indre.valaviciene@rietavas.lt.
13.7.2. už Sutarties paskelbimą, sutarties pakeitimų paskelbimą Centrinėje viešųjų pirkimų informacinėje sistemoje – Jurgita Smilgevičienė, Ūkio plėtros ir investicijų skyriaus specialistė, tel. (8 448) 73 225, el. paštas jurgita.smilgeviciene@rietavas.lt.
13.8. Rangovo paskirtas asmuo, atsakingas už Sutarties vykdymą - ____________ (nurodyti tokio asmens vardą, pavardę, pareigas, kontaktinius duomenis).
13.9. Ši Sutartis sudaryta 2 (dviem) vienodą teisinę galią turinčiais egzemplioriais lietuvių kalba – po 1 (vieną) kiekvienai Šaliai.
13.10 Priedai:
13.10.1. Techninė specifikacija.

Užsakovas                                                                               Rangovas
Rietavo savivaldybės administracija
Kodas 188747184
Laisvės a. 3, 90316 Rietavas
Telefonas (8 448) 73 200
El. paštas savivaldybe@rietavas.lt
A.s. LT437300010002563186
AB bankas „Swedbank“
banko kodas 73000


Rietavo savivaldybės administracijos    		
direktorius 						                	 	
Vytautas Dičiūnas      

